Djokovic 1948 óta az elsõ, aki meccslabdákat hárítva nyert Wimbledonban
Novak Djokovic 71 év után az elsõ teniszezõ a wimbledoni bajnokságon, aki meccslabdákat hárítva nyert döntõt.
A világelsõ szerb játékos úgy védte meg a címét, hogy a vasárnapi fináléban - amely közel ötórás mérkõzésidejével a torna történetének leghosszabb döntõje volt - 7:6 (7-5), 1:6, 7:6 (7-4), 4:6, 13:12 (7-3)-re verte a svájci Roger Federert, akinek az ötödik szettben két meccslabdája is volt. 

Ezt megelõzõen legutóbb 1948-ban fordult elõ hasonló Wimbledonban, akkor az amerikai Robert Falkenburg 7:5, 0:6, 6:2, 3:6, 7:5-re gyõzte le az ausztrál John Bromwichot, és a sikerhez vezetõ úton három mérkõzéslabdát is hárítania kellett - a férfi versenyeket szervezõ ATP közlése szerint.

"Mentális szempontból ez volt pályafutásom legkeményebb összecsapása" - kommentálta a történteket a 32 éves Djokovic.

A fináléban egyes mérkõzésen elõször alkalmazták az új szabályt, amely szerint a döntõ szettben 12:12 után rövidítés következik.

Rafael Nadal után másodikként Novak Djokovic kvalifikálta magát a férfi teniszezõk szezonzáró ATP-világbajnokságára.

A világelsõ szerb játékos azzal biztosította helyét a tornára, hogy vasárnap megvédte címét a wimbledoni bajnokságon.

A viadalt ugyancsak Londonban rendezik november 10. és 17. között, a mezõnyt a szezon nyolc legeredményesebb férfi teniszezõje alkotja majd.

A 32 éves Djokovic pályafutása során 12. alkalommal lesz vb-résztvevõ.